LIBER PRIMUS. 457 



revocare. Chymica in se suscipit partes rerum heterogeneas, 

 quse in corporibus naturalibus latent et implicantur, separare 

 et extrahere; corporaque ipsa inquinata depurare, impedita 

 liberare, immatura perficere. Sed vise atque rationes quae 

 ducere putantur ad hos fines, tarn in theoria illarum artium 

 quam in praxi, erroris et nugarum plenae sunt. Neque adeo 

 traditio ipsarum ut plurimum Candida est, sed artificiis et late- 

 bris munita. Chymicae tamen hoc certe debetur, quod vere 

 comparari possit agricolae apud JEsopum, qui e vita exiturus 

 dixit filiis, Se illis vim magnam auri in vinea, nee satis memlnisse 

 quo loco, defossam reliquisse ; qui cum vineam diligenter ligo- 

 nibus ubique invertissent, aurum quidem repererunt nullum ; 

 sed tamen vindemiam insequentis anni, propter fossionem circa 

 radices vitium, tulerunt longe uberrimam. Sic strenui illi 

 Chymistaruin labores et molimina circa aurum conficiendum 

 haud paucis nobilibus mventis et experimentis, turn ad re- 

 serandam naturam turn ad usus vitas apprime idoneis, quasi 

 facem accenderunt. 



Ilia autem credulitas, quae certos scientiarum authores dicta- 

 toria quadam potestate munivit ut edicant ] , non senatoria ut 

 consulant, ingens damnum scientiis intulit ; tanquam praecipua 

 causa, quae tantopere illas afflixit et depressit, ut absque insigni 

 aliquo augmento exangues jacerent. Hinc nempe factum est, 

 ut in artibus mechanicis primi inventores pauca excogitaverint, 

 tempus reliqua suppleverit et perfecerit; at in scientiis primi 

 authores longissime penetraverint, tempus plurima detriverit et 

 corruperit. Sic videmus Tormentariam, Nauticam, Typo- 

 graphicam, sub initiis imperfectas et propemodum informes 

 fuisse et exercentibus onerosas, temporis vero progressu expo- 

 litas et accommodas. At contra philosophiae et scientiae Aristo- 

 telis, Platonis, Democriti, Hippocratis, Euclidis, Archimedis, 

 in ipsis illis authoribus viguerunt, tractu temporis degenerarunt 

 potius et non minimum splendoris amiserunt ; cujus rei non 

 est alia ratio, quam quod in artibus mechanicis ingenia mul- 

 torum in unum co'ierunt 3 in artibus et scientiis liberalibus in- 

 genia multorum sub uno succubuerunt ; quern tamen ipsum 

 saepenumero sequaces sui potius depravarunt quam illustrarunt. 

 Ut enim aqua non ascendet altius quam caput fontis a quo 



1 Bacon is not to be understood as using the word edicere in its technical significa- 

 tion. The "jus edicendi" was by no means the privilege of a dictator. It belonged 

 to consuls, praters, aediles, and other magistrates. 



